બીજી તરફ મેગેઝિન્સ ન્યુઝ પ્રિન્ટનાં ભાવ વધવાનાં લીધે, સોશિયલ મિડિયાનાં પ્રભાવ અને ઘટતી જતી સેલ્ફ લાઈફનાં લીધે વળતા પાણી થયા છે! ઇન્ડિયા ટુડે-આઉટલુક અને ધ વિક ને બાજુ પર રાખીએ તો છેલ્લા થોડા વર્ષોમાં ‘ઓપન’ અને ‘કેરેવેન’ એવા ગણ્યાગાંઠ્યા મેગેઝિન્સ જ એવા છે જેને વાંચવા ગમે! ગુજરાતી ભાષામાં ‘સફારી’, ‘અભિયાન’ અને ‘ચિત્રલેખા’ એ ત્રણ જ મેગેઝિન્સ છે જે વર્ષો વિત્યે આજે પણ અડીખમ છે. ચેલેન્જીસ તો અપાર છે, પણ ટકી રહેવું મહત્વનું છે. સમય કિન્ડલ અને ઇપેપર નો છે ત્યારે આ ‘યંગિસ્તાન’ની જેમ ઈ-મેગેઝિન એ સમય નો તકાજો અને કાલનું ભવિષ્ય છે!